Gelgaudiškio Šv. Kryžiaus Išaukštinimo bažnyčia

Gelgaudiškio Šv. Kryžiaus Išaukštinimo bažnyčia – bažnyčia, stovinti Gelgaudiškio mieste, 800 metrų į pietus nuo Nemuno. Istorija Povilas Sapiega apie 1578 m. pastatė medinę bažnyčią, ji buvo Zapyškio parapijos filija. Kazimieras Ozemblovskis 1691 m. pastatė naują medinę bažnyčią. Elena Čartoriskienė pastatė kitą medinę. 1864 m. bažnyčia sudegė. 1866–1868 m. pastatyta dabartinė mūrinė bažnyčia. XIX a. veikė parapinė mokykla. 1977–1978 m. parapijos administratorius kunigas Gintautas Skučas bažnyčią suremontavo. Architektūra Bažnyčia neogotikinė, stačiakampio plano, vienabokštė, su 3 bokšteliais, apside ir zakristijomis prie jos. Vienanavė. Šaltiniai Kazys Misius, Romualdas Šinkūnas. „Lietuvos katalikų bažnyčios“ (žinynas). – Vilnius, „Pradai“, 1993. ISBN 9986-405-05-X // psl. 492 Nuorodos Vyskupijos informacija Gelgaudiškio bažnyčios istorija Archyvuota kopija 2017-01-18 iš Wayback Machine projekto.